  Туспуктэм: Майя Бывальцева Майя Бывальцева Удмуртиын циклон кузёяське, матысь уй-нуналэ кӧня ке зороз. Шутэтскон нуналъёсы уйин но ӵукна интыосын бус луыны быгатоз. Со сярысь улосвыл Гидрометцентрлэн пресс-службаез ивортӥз.  Кӧснуналэ, 15-тӥ коньывуонэ потон уе температура +3 градусозь лэзькоз, нуназе +9 градусозь шуныт луоз.  16-тӥ но 17-тӥ коньывуонэ элькунын улӥсьёсты шунды шумпоттоз, шӧдскымон зор-кот усьыны кулэ ӧвӧл. Арянуналэ уйин 0…+5, нуназе +4…+9 градус возиськоз. Вордӥськонэ термометръёс уйин +2…+7, нуназе +5…+10 градус возьматозы. Нырысь-валысь чакланъёсъя, собере выльысь пильмаськоз, зороз, арня шорын кот лымыен суро зор усьыны быгатоз. Температура лэзькоз.  Тегъёс: куазь Гидрометцентр Удмуртия  